**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/918- ……/2024.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2024. augusztus 29-ei rendes nyilvános ülésére**

**Tárgy:** A közterületek használatáról szóló 28/2005. (XII. 15.) önkormányzati rendelet módosítása

**Az előterjesztő:** Papp Gábor polgármester

**Készítette:**  Király Zoltán közterület-felügyelő

**Megtárgyalta:** Pénzügyi, Turisztikai és Városfejlesztési Bizottság

Ügyrendi és Jogi Bizottság,

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

A közterületek használatáról szóló 28/2005. (XII. 15.) önkormányzati rendelet (a továbbiakban: Ör.) módosítását kezdeményezem.

1.

A Képviselő-testület 2024. április 1-től újra bevezette a díjfizetési kötelezettséget az Ör. 12/B. § hatályon kívül helyezésével és díjak újra szabályozásával. Az Ör. 12/B. §-a, a 12/A. §-al a 2020. április 1-től bevezetett díjmentesség időbeli hatályát állapította meg. Mivel a díjmentesség megszűntetésre került, így a 12/A. § hatályon kívül helyezése is indokolt.

*„12/A. § 2020. április 1-től a közterület-használat díjmentes, a már hatályos közterület-használatokra és az induló új közterület-használatokra is kiterjed a díjmentesség. A közterület-használat továbbra is engedélyköteles, ezért új közterület-használat esetén engedély kérelmet be kell nyújtani. A hatályos közterület-használati engedéllyel rendelkezők vonatkozásában a díjmentesség külön kérelem nélkül hivatalból érvényesítésre kerül. A közterület-használó kérelmére a 2020. április 1. utánra eső közterület-használati díj visszafizetésre kerül”*

2.

A 2024. május 30-ai ülésen a 17. § (5d) bekezdéssel a Széchenyi utca északi oldalán a Nagyparkoló tér és Attila utca között, vendéglátás közterület-használat egyedi elbírálással a gyalogosközlekedést nem akadályozó helyen engedélyezhető lett. Ezért a korábbi tiltó szabályozás, a 17. § (4c) bekezdés hatályon kívül helyezése szükséges.

*„17. § (4c) A Széchenyi utca teljes szakaszán a közterületet árubemutatás és vendéglátó-ipari tevékenység végzésére igénybe venni tilos.”*

**A rendelettervezetet általános indokolása:**

A rendelet tárgya az Ör. feleslegesség vált szabályozásainak hatályon kívül helyezése.

**A rendelettervezetet részletes indokolása:**

1. § Hatályt vesztő rendelkezések meghatározása.

2. § Hatályba léptető rendelkezés.

A gazdasági kamarákról szóló 1999. évi CXXI. törvény 37. § (4) bekezdése alapján a gazdasági előterjesztésnek a helyi önkormányzat képviselő-testületéhez való benyújtása előtt meg kell kérni a helyi önkormányzat területén működő, érdekelt gazdasági érdek-képviseleti szervezet, valamint a gazdasági kamara véleményét. A fogyasztóvédelemről szóló 1997. évi CLV. törvény 45. § (1) bekezdés e) pontja alapján az a helyi önkormányzatok előmozdítják és támogatják a fogyasztói érdekek képviseletét ellátó egyesületek arra irányuló tevékenységét, hogy véleményezzék a fogyasztókat érintő jogszabálytervezeteket, jogszabály-módosítást kezdeményezzenek a fogyasztói jogok vagy fogyasztói érdekek érvényesítése vagy védelme érdekében.

A véleményezés megkérése megtörtént, (csatolva), a Zala Vármegyei Kereskedelmi és Iparkamara a módosítást támogatja. A fogyasztóvédelmi egyesület nem véleményezett.

Tisztelt Képviselő-testület!

Kérem az előterjesztés megvitatását és elfogadását. A döntés minősített többséget igényel.

**2.**

**Hévíz Város Önkormányzat Képviselő-testületének**

**…/…. (.. . ..) önkormányzati rendelete**

**a közterületek használatáról szóló 28/2005. (XII. 15.) önkormányzati rendelet**

**módosításáról**

Hévíz Város Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 54. § (5) bekezdésében kapott felhatalmazás alapján, Magyarország Alaptörvényének 32. cikk (1) bekezdés *a)* pontjában meghatározott feladatkörében eljárva a következőket rendeli el:

**1**. **§**

Hatályát veszti a közterületek használatáról szóló 28/2005. (XII. 15.) önkormányzati rendelet *a)* 12/A. §-a,

*b)* 17. § (4c) pontja.

**2.§**

A rendelet a kihirdetését követő napon lép hatályba.

dr. Tüske Róbert Papp Gábor

jegyző polgármester

**3.**

**Előzetes hatásvizsgálat**

a jogalkotásról szóló 2010. évi CXXX. törvény 17. § (1) bekezdése alapján

**A rendelet-tervezet címe**: A közterületek használatáról szóló 28/2005. (XII. 15.) önkormányzati rendelet módosítása

**Társadalmi-gazdasági hatása**: a módosított rendelkezéssekkel ütköző rendelkezések hatályon kívül helyezése.

**Költségvetési hatása**: -

**Környezeti, egészségi hatása**: -

**Adminisztratív terheket befolyásoló hatása**: -

**Egyéb hatása**: -

**A rendelet megalkotásának szükségessége**: A jogi norma egyértelmű jogalkalmazása növelése

**A rendelet megalkotása elmaradása esetén várható következmények**: -

**A rendelet alkalmazásához szükséges feltételek**:

* **személyi**: rendelkezésre áll
* **szervezeti**: rendelkezésre áll
* **tárgyi**: rendelkezésre áll
* **pénzügyi**: rendelkezésre áll

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Király Zoltán | közterület-felügyelő |  |  |
| Olt István | Városfejlesztési osztályvezető |  |  |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |