**Megállapodás**

**ingó dolgok sportcsarnokban történő tárolására**

amely létrejött egyrészről a

**Nagykanizsai Tankerületi Központ**

székhelye: 8800 Nagykanizsa, Vécsey u. 6.

képviseli: Magyar Ferenc Tankerületi Központ igazgató

adóigazgatási azonosító száma: 15835327-2-20

Előirányzat-felhasználási keretszámla száma: 10049006-00336963-00000000

ÁHT azonosítója: 361773

KSH statisztikai számjele: 15835327-8412-312-20

mint Átvevő (a továbbiakban: **Tárolást biztosító**)

**Hévíz Város Önkormányzat**

székhelye: 8380 Hévíz, Kossuth Lajos utca 1.

képviseli: Papp Gábor polgármester

törzsszáma: 734378

adóigazgatási azonosító száma: 15734374-2-20

bankszámlaszáma: 11749039-15432429

KSH statisztikai számjele: 15734374-8411-321-20

mint Átadó (a továbbiakban: **Tulajdonos**),

a továbbiakban együtt: **Felek**)

valamint a

**Hévíz Város Önkormányzat Gazdasági, Műszaki Ellátó Szervezet**

székhelye: 8380 Hévíz, Kossuth Lajos utca 4/A.

képviseli: Gönye József intézményvezető

törzsszáma: 434551

adóigazgatási azonosító száma: 15434555-2-20

KSH statisztikai számjele: 15434555-8411-322-20

mint GAMESZ (a továbbiakban: **GAMESZ**)

(között alulírott helyen és napon a következő feltételekkel:

1. 2024. szeptember 1-től a Hévízi Illyés Gyula Általános Iskola és Alapfokú Művészeti Iskola sportcsarnoka (8380 Hévíz, Széchenyi u. 25., hrsz 1089/1.) a Tárolást biztosító vagyonkezelésébe kerül.
2. Felek megállapodnak, hogy megállapodás 1. melléklete szerinti a Tulajdonos tulajdonát képező dolgok tárolása továbbra is a Hévíz 1089/1. hrsz-ú (sportcsarnok) ingatlanban fog történni, mivel eddig is a sportcsarnokban történt ezen önkormányzati tulajdonú tárolt dolgok (sportesemény kijelző, székek, ventilátorok, függönyök, sörasztalok, defibrillátor stb.) tárolása.
3. A tárolás nem akadályozhatja az ott folyó köznevelési feladat-ellátást. Felek erre különös tekintettel járnak el.
4. A tárolt dolgokat a Tulajdonos továbbra is elsősorban saját használatában tartja. Ezen tárolt dolgok ingyenes tárolása fejében Felek megállapodnak, hogy a nevezett tárolt dolgokat a Tárolást biztosító a köznevelési feladat-ellátásához díjmentesen használhatja. A tárolt dolgok mozgatását a Tárolást biztosító igényére a GAMESZ végzi el.
5. A Tulajdonos képviseletében a tárolt dolgok használatával a GAMESZ rendelkezik. A Tárolást biztosító használati igényét, így a GAMESZ felé jelzi. A GAMESZ a tárolt dolgokhoz való hozzáférés érdekében a sportcsarnokba bejutási jogot és lehetőséget kap. A tárolt dolgok vagyonbiztonsága érdekében a GAMESZ intézkedést tehet, a tárol dolgokat zárolhatja.
6. Felek az egymásnak nyújtott szolgáltatásaikat azonos értékűnek tekintik. A nyújtott szolgáltatások értéke 50.000.- forint/év + Áfa, melynek pénzügyi elszámolása minden év október 31. napjáig, utólag történik. A Szerződő felek megállapodnak abban, hogy az egymásnak nyújtott szolgáltatásaik értéke megegyezik, tehát a Felek barter (csere) szerződés szabályai szerint járnak el, az egymás számára kölcsönösen biztosított szolgáltatásról számlát bocsátanak ki, amely ügyletet a vonatkozó szabályozás szerint terheli Áfa.
7. Felek a megállapodást határozatlan időre kötik.
8. A megállapodást Felek közös megegyezéssel szüntethetik meg.
9. A megállapodás megszűnik amennyiben annak teljesítése vagy fenntartása ellehetetlenül.
10. A megállapodást a Felek írásban jogosultak módosítani vagy kiegészíteni.
11. Felek megállapodnak abban, hogy a megállapodásból adódó, vagy azzal kapcsolatban felmerülő vitákat vagy nézetkülönbségeket tárgyalások útján rendezik. Esetleges jogvitájukra a hatáskörrel rendelkező Keszthelyi Járásbíróság és Zalaegerszegi Törvényszék kizárólagos illetékességét kötik ki.
12. A megállapodásra egyebekben a Polgári Törvénykönyvről szóló 2013. évi V. törvény, a nemzeti vagyonról szóló 2011. évi CXCVI. törvény és a vonatkozó jogszabályok előírásai az irányadók.
13. Kapcsolattartók kijelölése:

Hévíz Város Önkormányzat kapcsolattartója:

dr. Keserű Klaudia jogász (név, beosztás)

Tel.: +36 83/500-855

E-mail: [keseru.klaudia@hevizph.hu](mailto:keseru.klaudia@hevizph.hu)

Nagykanizsai Tankerületi Központ kapcsolattartója:

Horváth Tamás kijelölt gazdasági vezető

Tel.: +36-20/420-4222

E-mail: [tamas.horvath2@klik.gov.hu](mailto:tamas.horvath2@klik.gov.hu)

GAMESZ kapcsolattartója:

Gönye József intézményvezető

Tel.: +36-30/683-2777

E-mail: [gonye.jozsef@hevizgamesz.hu](mailto:gonye.jozsef@hevizgamesz.hu)

Felek a szerződést együttesen elolvasták, és a közös értelmezést követően, mint akaratukkal mindenben megegyezőt, cégszerűen aláírták.

1. melléklet: Tárolt dolgok kimutatása (leltár)

Hévíz, 2024. augusztus ….

|  |  |
| --- | --- |
| **Hévíz Város Önkormányzat**  **képviseli: Papp Gábor polgármester** | **Nagykanizsai Tankerületi Központ**  **képviseli: Magyar Ferenc**  **Tankerületi Központ igazgató** |
| A megállapodást megismertem és GAMESZ vonatkozásban betartom. |  |

………………………………………………………..

**Hévíz Város Önkormányzat Gazdasági, Műszaki Ellátó Szervezet**

**képviseli: Gönye József**