

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/2328-9/2024.

Napirend sorszáma:

**Előterjesztés**

**Hévíz Város Önkormányzat Képviselő-testületének**

**2024. augusztus 29-ei rendes nyilvános ülésére**

**Tárgy:** A keszthelyi gyermekorvosi ügyelet fenntartásának támogatása

**Az előterjesztő:** Papp Gábor polgármester

**Készítette:**  Bertalanné dr. Gallé Vera hatósági osztályvezető

**Megtárgyalta:** Pénzügyi, Turisztikai és Városfejlesztési Bizottság

Emberi Erőforrások Bizottsága

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

Zala Vármegyében 2023. november 1. napjától elindult az új egységes alapellátási ügyeleti rendszer az Országos Mentőszolgálat működtetésében. Az új rendszer indulásakor a gyermekek ügyeleti ellátását a járásközponti ügyeleti pontokon, azok működési idejében, valamint a zalaegerszegi orvosi ügyeleten munkanapokon 16:00 órától 22:00 óráig, hétvégén és ünnepnapokon 08:00 órától 20:00 óráig, illetve a nagykanizsai orvosi ügyleten munkanapokon 16:00 órától 22:00 óráig, hétvégén és ünnepnapon 08:00 órától 14:00 óráig végezték.

A Keszthely és Környéke Kistérségi Többcélú Társulás elnökének megkeresésére Hévíz Város Önkormányzat Képviselő-testülete 28/2024. (II. 29.) számú határozatában egyetértett azzal és a Keszthelyi és a Zalaszentgróti járás illetékességi területéhez tartozó települési önkormányzatok képviselő-testületeivel közösen kezdeményezte a belügyminiszternél, hogy a Keszthelyi és a Zalaszentgróti járás ellátási területén a házi gyermekorvosi ügyeletet az Országos Mentőszolgálat Keszthely városban működtesse. A kezdeményezés eredményeképpen az Országos Mentőszolgálat Keszthelyen 2024. június 1-től hétvégéken és ünnepnapokon 6 órában újraindította a gyermekgyógyászati ügyeletet.

Keszthely Város Polgármestere, Manninger Jenő 2024. július 19. napján kelt levelében azzal kereste meg Hévíz Város Polgármesterét, hogy az Országos Mentőszolgálat az újraindított ügyeletet finanszírozási okokból 2024. augusztus 31. napjáig tartja fenn. Tekintettel arra, hogy az értinett lakosság számára rendkívül fontos a helyben és egész évben működő, mielőbb megközelíthető gyermekorvosi ügyelet, Keszthely Város Polgármestere megfontolásra javasolta, hogy a gyermekorvosi ügyeletet az érintett települések közösen tartsák fenn, lakosságszám arányos költségmegosztással.

Előzetes információk szerint a gyermekorvosi ügyelet finanszírozása 2024. szeptember 1. napjától 2024. december 31. napjáig 4,3 millió forintot tesz ki. A mellékelt lakosságszám-arányos költségkimutatás értelmében Hévíz város tekintetében a szükséges hozzájárulás összege mindösszesen 286 654,5 Ft, azaz kerekítve 287.000,-Ft.

Fentiek alapján javaslom Hévíz Város Önkormányzat 2024. évi költségvetésében a gyermekorvosi ügyelet működésének további biztosítása érdekében a lakosságszám-arányos, 287.000,-Ft összegű forrás biztosítását az általános tartalék terhére.

**Tisztelt Képviselő-testület!**

Kérem a Tisztelt Képviselő-testületet a határozati javaslat megtárgyalására és elfogadására. A döntés egyszerű szótöbbséget igényel.

Melléklet: lakosságszám-arányos költségmegosztás táblázata

**2.**

**Határozati javaslat**

1. Hévíz Város Önkormányzat Képviselő-testülete a gyermekorvosi ügyelet jelenlegi működésének 2024. augusztus 31. napját követő további fenntartásához a 2024. szeptember 1. és 2024. december 31. közötti időszakra lakosságszám-arányosan 287.000,-Ft összegben hozzájárul az Önkormányzat 2024. évi költségvetésének általános tartaléka terhére.
2. Hévíz Város Önkormányzat Képviselő-testülete nyilatkozik továbbá arról, hogy a gyermekorvosi ügyelet 2024. december 31. napját követő további fenntartását támogatja, annak összegszerűségéről - részletes költségkimutatás alapján - hozott jövőbeni döntés függvényében
3. A Képviselő-testület felkéri a polgármestert, hogy a döntésről értesítse a határozat megküldésével Keszthely Város Polgármesterét.

**Felelős:** Papp Gábor polgármester

**Határidő:** 2024. augusztus 31.

**3.**

**Melléklet**

|  |  |  |
| --- | --- | --- |
| **Település** | **Lakosságszám** | **4,3 millió ft felosztása** |
| Keszthely | 18 400 | 1 115 104,4 |
| **Hévíz** | **4730** | **286 654,5** |
| Alsópáhok | 1575 | 95 450,5 |
| Zalavár | 927 | 56 179,4 |
| Cserszegtomaj | 3880 | 235 141,6 |
| Gyenesdiás | 4371 | 264 897,9 |
| Vállus | 113 | 6 848,2 |
| Karmacs | 788 | 47 755,6 |
| Rezi | 1530 | 92 723,4 |
| Vindornyafok | 137 | 8 302,7 |
| Vindornyaszőlős | 355 | 21 514,2 |
| Sármellék | 1858 | 112 601,3 |
| Szentgyörgyvár | 388 | 23 514,2 |
| Vonyarcvashegy | 2765 | 167 568,7 |
| Balatongyörök | 1519 | 92 056,7 |
| Zalaapáti | 1737 | 105 268,3 |
| Bókaháza | 294 | 17 817,4 |
| Dióskál | 466 | 28 241,2 |
| Egeraracsa | 347 | 21 029,4 |
| Esztergályhorváti | 458 | 27 756,4 |
| Gétye | 117 | 7 090,6 |
| Zalaszentmárton | 69 | 4 181,6 |
| Zalacsány | 1123 | 68 057,7 |
| Felsőpáhok | 777 | 47 088,9 |
| Ligetfalva | 78 | 4 727,1 |
| Nemesbük | 866 | 52 482,6 |
| Zalaköveskút | 46 | 2 787,8 |
| Zalaszántó | 1022 | 61 936,8 |
| Várvölgy | 1038 | 62 906,4 |
| Vindornyalak | 103 | 6 242,2 |
| Zalaszentgrót | 6182 | 374 650,8 |
| Tekenye | 456 | 27 635,2 |
| Zalavég | 339 | 20 544,6 |
| Kehidakustány | 1220 | 73 936,3 |
| Dötk | 54 | 3 272,6 |
| Kallósd | 110 | 6 666,4 |
| Pakod | 870 | 52 725,0 |
| Zalabér | 754 | 45 695,0 |
| Óhíd | 531 | 32 180,5 |
| Döbröce | 84 | 5 090,7 |
| Kisgörbő | 198 | 11 999,5 |
| Kisvásárhely | 46 | 2 787,8 |
| Mihályfa | 372 | 22 544,5 |
| Nagygörbő | 195 | 11 817,7 |
| Sénye | 85 | 5 151,3 |
| Sümegcsehi | 588 | 35 634,9 |
| Szalapa | 191 | 11 575,3 |
| Türje | 1649 | 99 935,2 |

|  |  |  |
| --- | --- | --- |
| Batyk | 392 | 23 756,6 |
| Zalaszentlászló | 823 | 49 876,7 |
| Balatonberény | 1302 | 78 905,8 |
| Hollád | 277 | 16 787,2 |
| Vörs | 554 | 33 574,3 |
| Balatonszentgyörgy | 1653 | 100 177,6 |
| Tikos | 151 | 9 151,1 |
| **Összesen** | **70 953** | **4 300 000** |

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Bertalanné Dr. Gallé Vera | Hatósági osztályvezető/ az előterjesztés készítője |  |  |
| Szintén László | Közgazdasági osztályvezető/pénzügyi felülvizsgálat |  |  |
| dr. Tüske Róbert | törvényességi felülvizsgálat |  |  |