Iktatószám: HIV/4388-7/2024.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2024. augusztus 29-ei rendes nyilvános ülésére**

**Tárgy:** Köznevelési intézmények vagyonkezelésbe és használatba adásának felülvizsgálata, szerződések jóváhagyása

**Az előterjesztő:** Papp Gábor polgármester

**Készítette:**  Szintén László közgazdasági osztályvezető

dr. Keserű Klaudia jogász

**Megtárgyalta:** Emberi Erőforrások Bizottság

Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Hévíz Város Önkormányzat Képviselő-testülete a 146/2023. (VIII. 31.) számú határozatában elrendelte a Nagykanizsai Tankerületi Központ és Hévíz Város Önkormányzat között 2016. december 06. napján az Illyés Gyula Általános Iskola sportcsarnoka, a Bibó István Gimnázium sportcsarnoka és kollégiuma, valamint a Bibó István Gimnázium Vörösmarty utcai épülete vonatkozásában a hatályban lévő használati szerződés 2023. december 31-ei hatállyal történő módosításának előkészítését.

A Képviselő-testület a 193/2023. (XI. 30.) számú határozatával kimondta a megállapodások felmondását 2024. június 30. napjára.

Ezen határidőt a Képviselő-testület 62/2024. (IV. 26.) számú határozatával 2024. augusztus 31. napjára, jogcímét pedig közös megállapodásra módosította.

A 193/2023. (XI. 30.) számú határozatban adott felhatalmazás szerint a vonatkozó szerződések elkészítésére a Képviselő-testület a Tankerületi Központot kérte fel, azonban a Központ kérésére az előkészítést a Polgármesteri Hivatal végezte el, egyeztetve a Tankerületi Központtal.

A GAMESZ jelenleg az 5. mellékletként csatolt megállapodás szerinti eszközöket az Illyés Gyula Általános Iskola Sportcsarnokában tárolja. A megállapodás tervezet szerint a tankerületi központ továbbra is biztosítani fogja ezt a lehetőséget, melyet a Felek a csatolt megállapodás szerint rendeznek. Mivel a Felek egymás számára nyújtott szolgáltatásait (tárolás) és tankerületnek biztosított használati jog egyenértékűnek tekintik.

Jelen előterjesztés célja ezen szerződések jóváhagyása.

A szerződések hatályba lépését követően az Illyés Gyula Általános Iskola sportcsarnoka, a Bibó István Gimnázium sportcsarnoka és kollégiuma, valamint a Bibó István Gimnázium Vörösmarty utcai épületek használati jogállása és módja ugyan úgy alakul, mint a tankerületi vagyonkezelésben már 2017. január 01. napja óta lévő többi (Illyés Gyula Általános Iskola és Bibó István Gimnázium) köznevelési-oktatási épületé. Azok felett a használati és birtoklási jogot a tankerület és a köznevelési-oktatási intézmény gyakorolja. Tehát az épületek önkormányzati igénybevételére a tankerülettől lehet és kell kérni engedélyt.

Az Átvevő Tankerületi Központ ingyenes vagyonkezelői jogának fennállása alatt a köznevelési intézmény feladatainak ellátását szolgáló ingatlan és ingó vagyont az Önkormányzat nem idegenítheti el, nem terhelheti meg, bérbe nem adhatja.

Az Átvevő a vagyonkezelésében lévő önkormányzati tulajdonú ingatlanok használatát tanítási időn kívül és az Átvevő fenntartásában és működtetésében lévő köznevelési intézmények Pedagógiai Programjaiban, szervezeti és működési szabályzataiban, házirendjeiben, valamint az Átvevő szervezeti és működési szabályzatában meghatározott feladatok ellátásának zavarása nélkül önkormányzati, helyi közösségi és kulturális, valamint sport rendezvények lebonyolítása céljából polgármesteri hatáskörben kötendő külön megállapodás alapján ingyenesen biztosítja a tulajdonos Önkormányzat számára. A vagyonkezeléssel kapcsolatos további részletes szabályozást a 2016. december 06. napján kelt vagyonkezelési szerződés tartalmazza.

Tisztelt Képviselő-testület!

Kérem, az előterjesztést megvitatni, és a határozati javaslatot elfogadni szíveskedjenek! A döntés egyszerű szótöbbséget igényel.

**2.**

**Határozati javaslat**

1. Hévíz Város Önkormányzat Képviselő-testülete a Hévíz Város Önkormányzat és a Nagykanizsai Tankerületi Központ (8800 Nagykanizsa, Vécsey u. 6.) között 2016. december 6. napján a

a) az Illyés Gyula Általános Iskola sportcsarnoka (Hévíz 1089/1. hrsz.),

b) a Bibó István Gimnázium kollégiuma (Hévíz 1070. hrsz.),

c) Bibó István Gimnázium sportcsarnoka (Hévíz 1403/2/A/2. hrsz.), valamint a

c) Bibó István Gimnázium Vörösmarty utcai épülete (Hévíz 1403/1. hrsz.),

mint köznevelési-oktatási ingatlanok vonatkozásában létrejött, a fenti ingatlanokra vonatkozó megállapodások/szerződések megszűntetése vagy módosítása tárgyában jóváhagyja

1. mellékletként csatolt: használati szerződést megszűntető megállapodást,

2. mellékletként csatolt: Hévíz Város Önkormányzat által működtetett köznevelési intézmény(ek) állami működtetésbe vételével összefüggő, a feladatellátáshoz kapcsolódó létszámátadásról, valamint a feladatellátáshoz kapcsolódó vagyon, jogok és kötelezettségek átadás-átvételéről szóló megállapodás módosítását,

3. mellékletként csatolt: a közüzemi költségek megosztásáról szóló megállapodás módosítását,

4. mellékletként csatolt: a vagyonkezelési szerződést módosító szerződést.

5. mellékletként csatolt: ingó dolgok sportcsarnokban történő tárolására megállapodás.

2. A Képviselő-testület felhatalmazza a polgármestert az 1. pont szerinti megállapodások, szerződések aláírására, valamint az ingatlanok birtokba bocsátására, átadására.

Felelős: Papp Gábor polgármester

Határidő: 2024. szeptember 2.

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Keserű Klaudia | jogász/ügyintéző |  |  |
| Szintén László | közgazdasági osztályvezető/pénzügyi ellenőrzés |  |  |
| dr. Tüske Róbert | jegyző/törvényességi felügyelet |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |