**Előterjesztés**

**Hévíz Város Önkormányzat Képviselő-testületének**

**2024. augusztus 29-i rendes nyilvános ülésére**

**Tárgy:** A Hévízi Turisztikai Nonprofit Kft. elszámolása a Tourinform iroda épületének karbantartási és állagmegóvási munkái kapcsán és kérelme az adventi, szilveszteri rendezvények támogatásához

**Az előterjesztő:** Papp Gábor polgármester

**Készítette:** Pálffy Tamás ügyvezető igazgató

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**I.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

Hévíz Város Önkormányzat mint Támogató támogatási szerződést (HIV/655-8/2024.) kötött a Hévízi Turisztikai Nonprofit Kft.-vel, mint Kedvezményezettel 2024. március 6-án a Tourinform iroda épületének karbantartására, állagmegóvására és a Magyar Turisztikai Ügynökség által előírt arculati elemek megfelelésének kialakítására 62.230.000,-Ft pénzeszköz vissza nem térítendő támogatás formájában.

A Kedvezményezettnek 2024. augusztus 31. napjáig kell elszámolni a támogatásról.

Az elszámolás az előterjesztés melléklete, mely 2 számlája alapján bruttó 63.419.017,-Ft összegből a nettó összeget, azaz 49.936.234,-Ft-ot kíván a kedvezményezett elszámolni, azaz 12.293.766,-Ft visszafizetendő összeg keletkezik.

A Hévízi Turisztikai Nonprofit Kft., mint a turisztikai célú rendezvények lebonyolításáért felelős szervezet kéri, hogy a visszafizetendő támogatási összeg értékében az adventi és szilveszteri rendezvényekhez Hévíz Város Önkormányzata támogatást biztosítson.

Az adventi időszakban az előző évhez hasonlóan a Festetics téren, Adventi Varázsudvar kerülne kialakításra faházakkal, illetve egy három oldalról fedett színpaddal, minden szombaton fellépő biztosításával.

A szilveszteri rendezvény aznapi, időszakos forgalmi átalakítással azonos helyszínen valósulna meg 3 fellépővel. A támogatási összeg tartalmazná a sátor, hangosítás, mobil konténer (WC), egyéb eszközök bérlési díját, sátorfűtést, biztonsági és egészségügyi szolgálat költségét, a fellépőket, jogdíjakat valamint az időszakhoz kapcsolódó célzott marketingtevékenységet.

A helyszín módosítható a rendezvénytér munkálatainak függvényében.

A döntéshez egyszerű szótöbbség szükséges.

**2.**

**HATÁROZATI JAVASLAT**

1. Hévíz Város Önkormányzat Képviselő-testülete megtárgyalta a Tourinform iroda karbantartási és állagmegóvási munkálatai kapcsán a beadott elszámolást és elfogadja azt 49.936.234 Ft összegben.
2. A Képviselőtestület a fennmaradó 12.293.766,- Ft támogatási rész átcsoportosítását engedélyezi az advent és szilveszteri rendezvények támogatására, vissza nem térítendő támogatás formájában a Hévízi Turisztikai Nonprofit Kft. részére a támogatási szerződés alapján.

Felelős: Papp Gábor polgármester

Határidő: 2024. 09.15

**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | közgazdasági osztályvezető |  |  |
| Dr. Tüske Róbert | jegyző |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Pálffy Tamás | ügyvezető igazgató |  |  |